
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Aku tn 14 aiamaja püstitamiseks;
3.2. Laastu tn 46 aiamaja püstitamiseks;
3.3. Kangelaste pr 45 korterelamu fassaadide osaliseks rekonstrueerimiseks (otsaseinte ja sokli soojustamine, sillutisriba renoveerimine);
3.4. Linda tn 20 territooriumile kahe katusealust püstitamiseks;
3.5. Kulgu tn 5 tootmishoone (eh. k. 120566516)  laiendamiseks;

3.6. Kulgu tn 5 hoone (eh. k. 118002261) täielikuks lammutamiseks;
3.7. Savi tn 8 üksikelamu laiendamiseks ja rekonstrueerimiseks;
3.8. A. Puškini tn 23d olemasolevast alajaamast nr 30 kuni Tallinna mnt 19c 0,4 kV maakaabelliini ehitamiseks elektriautode laadimispunkti tarbeks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

